Instagram: Azamat Ahrorovning uylangani va ikki farzandi borligi ma’lum bo‘ldi, Sevara Soliyeva uchinchi marta ona bo‘ldi, rafiqasiga yangi mashina sovg‘a qilgan Sharof Muqimov

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarini e’tiboringizga havola etamiz.
Munisa Rizayeva muxlislariga mahzun tarona tayyorlamoqda.
Ozoda Nursaidova yangi fotosessiyasidagi ayrim suratlarni muxlislari e’tiboriga havola etdi.

Taniqli tiktoker va Insta-bloger Asalya Littos McLaren sportkari ustidan Vandamdek sakrab o‘tib, folloverlarini hayratda qoldirdi.
Turk aktrisasi Maryam Uzerli qizlari bilan tushgan suratlarini sahifasiga joyladi.

To‘ti Yusupova milliy teatrga tashrif buyurdi. Teatr aktyorlari ushbu holatni bayramdek qabul qildi.
Bollivud yulduzi Anushka Sharma ham folloverlariga yangi surat bilan ko‘rinish berdi.

Yigitali Mamajonov va Muqaddas Sa’dullayeva o‘g‘illari Abubakrning tug‘ilgan kunini dachada, yaqinlari davrasida nishonladi.
Zarina Nizomiddinova Yangi yilni qarshi olish uchun Toshkentga keldi.

Jahongir Otajonov yangi ohangga ega qo‘shiq yozdi. Ushbu qisqa video xonandaning muxlislari kayfiyatini ko‘tarib yubordi.
Rayhon G‘aniyeva muxlislariga yangi klipi borasidagi savol bilan murojaat qildi.

O‘g‘il farzandli bo‘lgan xonanda Sharof Muqimov rafiqasiga Tracker avtomobilini sovg‘a qildi.
Aktrisa Sevara Soliyeva uchinchi marta ona bo‘ldi. U o‘g‘il farzandni dunyoga keltirgan.

Azamat Ahrorovning “Lola gulim” deb nomlangan yangi filmi taqdimotida uning shaxsiy hayoti bilan bog‘liq sirlar oshkor bo‘lib qoldi. Ma’lum bo‘lishicha, aktyor bir necha yil avval ushbu filmda asosiy rolni ijro etgan aktrisa Dilnoza Otaxonova bilan turmush qurgan. Ular bir o‘g‘il va qiz farzandni tarbiyalamoqda. Aktyor uylangani haqida avval hech qayerda gapirmagan.